Karl Reinaste

Karl Aleksander Reinaste (1936. aastani Reinmann; 20. juuli vkj/1. august 1891  Halliku mõis Pala vald, Kodavere kihelkond – 24. aprill 1942 Sevurallagi vangilaager, Sverdlovski oblast, Nõukogude Liit) oli Eesti ühistegelane ja ringhäälingutegelane.

Karl Alexander Reinmann sündis 1891. aastal Kodavere kihelkonnas, õppis Tartumaal, hiljem omandas Tallinnas algkooliõpetaja kutse. 1910–1911 Tartumaal Hellenurme vallakooli õpetaja. 

Aastatel 1911–1913 Abhaasias Alam-Linda eesti asunduses ministeeriumikooli õpetaja ja sügisest 1913 kuni 1918 Krimmis Sõrt-Karaktšora eesti asunduses semstvokooli õpetajaReinmann, Karl - alates 1937 Karl Aleksander Reinaste) (1891–1942), Tuntumad Kaukaasia eestlased ja Kaukaasias tegutsenud eestlased. ida.aule.ee (vaadatud 28.12.2025). Oli Abhaasia eesti asundustes Alam-Linda majandusühisuse ja Alam-Linda laulu‑ ja mänguseltsi eestvõtja, samuti Ülem-Linda hoiu‑ ja laenuühisuse eestvõtja ja esimees kuni sügiseni 1913. Algatas sügisel 1912 koos Ülem-Linda kooliõpetaja Aleksander Ruberiga mõtte korraldada eesti asunduste 30. aasta juubelilaulupidu Suhhumis, mis peeti 1914. aasta  maikuus.

1915–1917 teenis Esimeses maailmasõjas Venemaa keisririigi armees. Aastatel 1918–1919 oli Ühistegelise Liidu juhatuse esimees Krimmis ning aastatel 1919–1920 teenis Anton Denikini ja Peter von Wrangelli vägedes. Seejärel naasis Eestisse.

Eestisse naasemise järel, töötas algul koolijuhatajana ja hiljem mitmetes seltsides ja ettevõtetes, oli Raadio-Elektroonikatehase (RET) üks omanikke, Nõmme raadio asutaja (1936) ja OÜ Eesti Ringhääling asutaja. Nõmme linnavolikogu liige ja esimees 1930–1934Leho Lõhmus. Karl Aleksander Reinaste 125. – Nõmme Sõnumid, 5. august 2016., alates 1935 Kaitseliidu Nõmme malevkonna pealikOhvitseride andmekogu. 

K. Reinaste arreteeriti Nõukogude okupatsioonivõimude (NKVD) poolt 15. juunil 1941, toimetati vangistatuna Venemaale, mõisteti surma ja hukati.

Tunnustus
1936 Kaitseliidu Valgeristi III klassi teenetemärk
1938 Kotkaristi V klassi teenetemärk
 Viited 

Kirjandus
Leho Lõhmus. Karl Aleksander Reinaste 125. – Nõmme Sõnumid, 5. august 2016.

Välislingid
Ohvitseride andmekogu

Kategooria:Nõmme linnavolikogu liikmed
Kategooria:Ühistegevuskoja liikmed
Kategooria:Kaitseliidu Tallinna maleva liikmed
Kategooria:Kotkaristi V klassi teenetemärgi kavalerid
Kategooria:Eesti represseeritud isikud
Kategooria:Sündinud 1891
Kategooria:Surnud 1942